કીડીઓ મોટે ભાગે દર કે રાફડામાં રહે છે. ઘણીવાર ગરમીના દિવસોમાં ચોમાસું શરૂ થતાં પહેલાજ કીડીઓનું કટક દરમાંથી ખોરાક એકઠો કરવા બહાર આવતું જોયું જ હશે. માણસો પૂણ્યાર્થે કીડીયારું પૂરતા જોયા હશે. કદાચ કેટલાકનો જાત અનુભવ પણ હશે. કહે છે કે કીડી તેના વજન કરતા એકસોગણું વજન ઊંચકી શકે છે.કીડીઓની એક મોટી જાત મંકોડામાં ખપે છે તેમા પણ રાતી અને કાળી. મેં નાનપણમાં ઘણીવાર કાળા મંકોડાને તેના એરીયલ ઊંચા કરી, ગરદન ફૂલાવી, ગુસ્સે થઈ ડંખ મારવા આતુર આમતેમ ભટકતો અને ડંખ મારતો પણ જોયો છે. કદાય એટલા માટે જ જલદીથી ગુસ્સે થઈ જનાર વ્યક્તિને ખીજકણ મંકોડાનું બીરૂદ આપવામાં આવ્યું હશે!